कहा- फिल्म से महाकाल मंदिर के दृश्य हटाएं; नहीं तो FIR कराएंगे
Akshay Kumar OMG 2 Controversy In Ujjain Mahakal. अक्षय कुमार स्टारर फिल्म ‘OMG-2’ पर महाकाल मंदिर के पुजारियों ने 10 दिन में दूसरी बार आपत्ति जताई है
अक्षय कुमार स्टारर फिल्म ‘OMG-2’ पर महाकाल मंदिर के पुजारियों ने 10 दिन में दूसरी बार आपत्ति जताई है। पुजारियों का कहना है कि इस फिल्म से महाकाल मंदिर में शूट किए गए सभी दृश्य को तत्काल हटा लेना चाहिए।
फिल्म को अगर ए सर्टिफिकेट दिया गया और अश्लीलता परोसने के साथ महाकाल मंदिर के शॉट दिखे तो देशभर में फिल्म निर्माता, निर्देशक और एक्टर अक्षय कुमार के खिलाफ प्रदर्शन होगा। FIR भी दर्ज कराई जाएगी।
11 जुलाई को ओ माय गॉड-2 का टीजर रिलीज हुआ था। सेंसर बोर्ड ने फिल्म की रिलीज डेट पर रोक लगाते हुए फिल्म को रिव्यू कमेटी के पास भेजा था। सेंसर बोर्ड के इस एक्शन पर 18 जुलाई को पुजारियों ने कहा था कि अच्छा होगा कि पहले से आपत्तिजनक शॉट्स - डायलॉग्स हटा लिए जाएं। साधु-संतों को दिखाकर फिल्म रिलीज की जाए। बाद में विवाद सामने आया तो फिल्म का विरोध करेंगे।
प्रधानमंत्री नरेंद्र मोदी एक्शन लें
महाकाल मंदिर के पुजारी, महाकाल सेना और अखिल भारतीय पुजारी संघ के अध्यक्ष महेश पुजारी ने कहा, 'फिल्म को यदि सेंसर बोर्ड से A प्रमाणपत्र मिला, तो यह अश्लील फिल्म है। इसलिए महाकाल मंदिर के शॉट फिल्म से हटाना चाहिए। हम सेंसर बोर्ड और प्रधानमंत्री नरेंद्र मोदी से मांग करते हैं।'
उन्होंने कहा, 'जिस फिल्म को सेंसर बोर्ड A सर्टिफिकेट देता है, उसके संवाद और दृश्य नाबालिग नहीं देख सकते। ऐसी फिल्म में महाकाल मंदिर के दृश्य का क्या काम है। अगर महाकाल मंदिर के शॉट्स नहीं हटाए तो FIR दर्ज कराई जाएगी।'
शूटिंग के दौरान भी हुआ था विवाद
अक्टूबर 2021 में OMG-2 की शूटिंग उज्जैन में एक हफ्ते तक चली थी। शूटिंग मंदिर परिसर, गर्भगृह, नंदी हॉल और गणेश मंडपम में की गई थी। अक्षय कुमार और पंकज त्रिपाठी पर मंदिर की अलग - अलग लोकेशन में शॉट फिल्माए गए थे। मंदिर में मार्केट का सेट लगाया गया था। मंदिर समिति को इसके लिए 51 हजार रुपए किराया मिला था। कम किराए और फिल्म यूनिट के लिए प्रवचन हॉल में खाना बनाने पर महंत अवधेश पुरी महाराज ने सवाल उठाए थे।
OMG-2 का हर- हर महादेव सॉन्ग रिलीज
OMG-2 का दूसरा गाना हर-हर महादेव रिलीज हो चुका है। इस गाने में अक्षय माथे पर भस्म लगाकर शिव तांडव करते हुए नजर आ रहे हैं। गाने में अक्षय ने खुद को भोलेनाथ के रूप में ढालने का प्रयास किया है। लंबी-लंबी जटाएं, चेहरे पर भस्म लगाकर अक्षय कुमार काफी दमदार लुक में दिखाई दे रहे हैं। इससे पहले फिल्म का पहला गाना 'ऊंची ऊंची वादी' रिलीज हुआ था।
कब रिलीज होगी फिल्म
अमित राय के निर्देशन में बनी OMG-2 में अक्षय कुमार के अलावा यामी गौतम और पंकज त्रिपाठी हैं। साल 2012 में अक्षय कुमार की OMG आई थी। इसमें अक्षय कुमार के साथ परेश रावल थे। OMG में अक्षय कुमार ने भगवान कृष्ण की भूमिका निभाई थी।
OMG-2 में अरुण गोविल भगवान राम के किरदार में नजर आएंगे। गोविल ने रामानंद सागर की रामायण में भी भगवान राम की भूमिका निभाई थी। खास बात ये है की OMG-2 11 अगस्त को सनी देओल की फिल्म गदर-2 के साथ टकराएगी।
ये भी पढ़ें...
OMG-2 के निर्माता-निर्देशक को महाकाल के पुजारियों की चेतावनी
सेंसर बोर्ड के एक्शन के बाद फिल्म को लेकर महाकाल मंदिर के पुजारी ने नाराजगी जताई थी। मंदिर के मुख्य पुजारी महेश शर्मा ने कहा, अच्छा होगा कि पहले से आपत्तिजनक शॉट्स - डायलॉग्स पहले ही हटा लिए जाएं। साधु-संतों को दिखाकर फिल्म रिलीज की जाए। पूरी खबर पढ़िए
महाकाल के दर्शन कर अक्षय कुमार ने जारी किया फिल्म का पोस्ट
उज्जैन में महाकालेश्वर ज्योतिर्लिंग के दर्शन के बाद अक्षय कुमार ने अपनी अपकमिंग मूवी OMG-2 के पोस्टर जारी किए थे। सोशल मीडिया पोस्ट में अक्षय ने लिखा था- OMG-2 के लिए आपके आशीर्वाद और शुभकामनाओं की आवश्यकता है। सामाजिक मुद्दे पर चिंतन का यह हमारा ईमानदार और विनम्र प्रयास है। आदि योगी हमें आशीर्वाद दें। पूरी खबर पढ़िए
OMG-2 की शूटिंग का विरोध, महाकाल के पंडित बोले- किराया कम है
महाकालेश्वर मंदिर में दो साल पहले 23 अक्टूबर से OMG-2 की शूटिंग शुरू हुई थी। OMG-2 की शूटिंग के लिए मंदिर समिति को 51 हजार रुपए किराया मिला। इसे लेकर मंदिर के वरिष्ठ पुजारी पंडित महेश पुजारी ने कहा कि किराया नियमानुसार लिया जाना चाहिए। पूरी खबर पढ़िए